ai4bharat/Pralekha huggingface dataset:
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655118
--------
(Visitor Counter : 83
பிரதமர் அலுவலகம்
முன்னாள் ஆளுநர் திரு ஓ பி கோலியின் மறைவுக்கு பிரதமர் இரங்கல்
முன்னாள் ஆளுநர் திரு. ஓ.பி.கோலியின் மறைவுக்கு பிரதமர்
திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் டுவிட்டர் பதிவில் கூறியிருப்பதாவது;
"திரு ஓ.பி. கோலியின் மறைவால் வேதனை அடைந்தேன். தில்லியில் எங்கள் கட்சியை வலுப்படுத்துவதில் அவர் முக்கியப் பங்காற்றினார். நாடாளுமன்ற உறுப்பினர், ஆளுநர் என்ற முறையில் மக்கள் நலன் சார்ந்த விஷயங்களில் அவர் கவனம் செலுத்தினார். கல்வித் துறையிலும் அவர் ஆர்வமாக இருந்தார். அவரது குடும்பத்தினருக்கு ஆழ்ந்த இரங்கல். ஓம் சாந்தி."
பிரதமர் அலுவலகம்
2022-ம் ஆண்டு நிதிநிலை அறிக்கையில் விவசாயத்துறைக்கான ஆக்கப்பூர்வமான அறிவிப்புகள் குறித்து இணையவழியில் பிரதமர் ஆற்றிய உரையின் தமிழாக்கம்
வணக்கம்..
அமைச்சரவையில் உள்ள எனது சகாக்களே, மாநில அரசுகளின் பிரதிநிதிகளே, தொழில்துறை மற்றும் கல்வித்துறையை சேர்ந்த அனைத்து நண்பர்களே, கிரிஷ் விக்யான் கேந்திராவுடன் இணைந்துள்ள விவசாயிகளே, சகோதர, சகோதரிகளே..
கடந்த மூன்று ஆண்டுகளுக்கு முன் இதேநாளில்தான், பிரதமரின் கிசான் விகாஸ் தொடங்கப்பட்டது என்பது மகிழ்ச்சிகரமான.. தற்செயல் நிகழ்வு. இந்த திட்டம் தற்போது நாட்டிலுள்ள சிறு விவசாயிகளுக்கு பெரும் ஆதரவு திட்டமாக உருவெடுத்துள்ளது. இத்திட்டத்தின் மூலம், இதுவரை 11.45 கோடி விவசாயிகளுக்கு சுமார் 1.45 லட்சம் கோடி நிதியுதவி அளிக்கப்பட்டுள்ளது. 10 -12 கோடி விவசாயிகளுடைய வங்கி கணக்குகளில், நேரடி பணப்பரிமாற்றம் மூலம் பணம் செலுத்தப்படுகிறது. இது இந்தியர்கள் அனைவருக்கும் பெருமையளிக்கும் விஷயம்.
நண்பர்களே,
கடந்த ஏழு ஆண்டுகளில், விவசாய விதைகளை வழங்குதல், விவசாய சந்தைகளை உறுதி செய்தல் உள்ளிட்டவைகளில் பல புதிய அமைப்புகளை உருவாக்கி, பழைய நடைமுறைகளை மேம்படுத்தியுள்ளோம். கடந்த ஆறு ஆண்டுகளில், நிதிநிலை அறிக்கையில் விவசாயிகளுக்காக ஒதுக்கப்படும் நிதி பன்மடங்கு அதிகரித்துள்ளது. விவசாயக் கடன்களும் கடந்த ஏழு ஆண்டுகளில் 2.5 மடங்கு அதிகரித்துள்ளது. கொவிட்-19 பெருந்தொற்று அச்சுறுத்தலிலும், ஆக்கப்பூர்வமான சிறப்பு இயக்கங்கள் மூலம் 3 கோடி சிறு விவசாயிகளை கே.சி.சி. திட்டத்தில் இணைத்துள்ளோம். கால்நடை வளர்ப்போர் மற்றும் மீன்வளத்துறை விவசாயிகளுக்கும் இது விரிவுப்படுத்தப்பட்டு உள்ளது. மேலும், வளர்ந்து வரும் நுண்ணீர் பாசன திட்டம் மூலம் சிறு விவசாயிகளும் பயனடைய வழி செய்யப்பட்டுள்ளது.
நண்பர்களே,
இந்த முயற்சிகளின் விளைவாக, விவசாயிகள் ஆண்டுதோறும் உற்பத்தியில் சாதனை படைத்து வருகின்றனர். இயற்கை விவசாயத்தை ஊக்குவிப்பதன் மூலம் இயற்கை விவசாயப் பொருட்களின் சந்தை 11 கோடி ரூபாயாக உள்ளது. இயற்கை விவசாயப் பொருட்களின் ஏற்றுமதியும் கடந்த ஆறு ஆண்டுகளில் 2 ஆயிரம் கோடி ரூபாயிலிருந்து 7 ஆயிரம் கோடி ரூபாயாக உயர்ந்துள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800761
மனித வள மேம்பாட்டு அமைச்சகம்
தேசியப் பாடத்திட்டக் கட்டமைப்புகளை உருவாக்குவதற்கான தேசிய வழிநடத்தும் குழுவை கல்வி அமைச்சகம் அமைத்துள்ளது
தேசியப் பாடத்திட்டக் கட்டமைப்புகளை உருவாக்குவதற்கான தேசிய வழிநடத்தும் குழுவை கல்வி அமைச்சகம் 2021 செப்டம்பர் 21 அன்று அமைத்துள்ளது.
இந்திய விண்வெளி ஆராய்ச்சி நிறுவனமான இஸ்ரோவின் முன்னாள் தலைவர் திரு. கே. கஸ்தூரிரங்கன் தலைமையிலான இக்குழுவில் கல்வித்துறை நிபுணர்களான என் ஐ இ பி ஏ வேந்தர் திரு. மகேஷ் சந்திர பந்த், தேசிய புத்தக அறக்கட்டளைத் தலைவர் திரு. கோவிந்த் பிரசாத் சர்மா, ஜாமியா மிலியா பல்கலைக்கழகத் துணைவேந்தர் திருமிகு நஜ்மா அக்தர், ஆந்திரப்பிரதேச மத்தியப் பழங்குடிப் பல்கலைக்கழகத்தின் முதல் துணைவேந்தர் திரு டி வி கட்டிமணி, பிரான்சு நாட்டைச் சேர்ந்த இந்திய எழுத்தாளர் திரு. மைக்கேல் டானினோ, ஜம்மு ஐஐஎம் தலைவர் திரு மிலிந்த் கும்ப்ளே, பஞ்சாப் மத்தியப் பல்கலைக்கழக வேந்தர் பேராசிரியர்  ஜக்பீர் சிங், கணிதவியல் நிபுணர் திரு மஞ்சுள் பார்கவா, சமூக ஆர்வலரும் ஆய்வாளருமான திரு எம் கே ஸ்ரீதர், எல் எல் எஃப் நிறுவன இயக்குநர் திரு. தீர் ஜிங்க்ரன், ஏக்ஸ்டெப் ஃபௌண்டேசன் தலைமைச் செயல் அதிகாரி திரு. சங்கர் மருவாடா ஆகியோர் இடம்பெற்றுள்ளனர்.
தேசியக் கல்விக் கொள்கை 2020-இன் அம்சங்களின் படி, நான்கு தேசிய பாடத்திட்டக் கட்டமைப்புகளை இக்குழு உருவாக்கும் - பள்ளிக் கல்விக்கான தேசியப் பாடத்திட்டக் கட்டமைப்பு, ஆரம்பகாலக் குழந்தைப் பருவப் பராமரிப்பு மற்றும் கல்விக்கான தேசியப் பாடத்திட்டம், ஆசிரியர் கல்விக்கான தேசியப் பாடத்திட்டம் மற்றும் வயது வந்தோர் கல்விக்கான தேசியப் பாடத்திட்ட அமைப்பு.
பாடத்திட்டச் சீர்திருத்தங்களை முன்மொழிய இந்த நான்கு பகுதிகளுடன் தொடர்புடைய தேசியக் கல்விக் கொள்கை 2020-இன் அனைத்துப் பரிந்துரைகளையும் மையமாகக் கொண்டு பள்ளிக் கல்வி, ஆரம்ப கால குழந்தைப் பராமரிப்பு மற்றும் கல்வி , ஆசிரியர் கல்வி மற்றும் வயது வந்தோர் கல்வி ஆகியவற்றின் பல்வேறு அம்சங்களை இந்தக் குழு விவாதிக்கும்.
தேசியப் பாடத்திட்டக் கட்டமைப்பிற்கான தொழில்நுட்பத் தளத்தில் பெறப்பட்ட மாநிலப் பாடத்திட்டக் கட்டமைப்பிலிருந்து உள்ளீடுகளை இந்தக் குழு ஈர்க்கும்.
பல்வேறு பங்குதாரர்களிடமிருந்து, அதாவது மாநிலங்கள்/யூனியன் பிரதேசங்கள் மற்றும் என் சி இ ஆர் டி மற்றும் கல்விக்கான மத்திய ஆலோசனைக் குழுவின் நிர்வாகக் குழு மற்றும் பொதுக்குழு கூட்டங்களில் இருந்து பெறப்பட்ட பரிந்துரைகளைச் சேர்த்த பிறகு, தேசியப் பாடத்திட்டக் கட்டமைப்புகளை இந்தக் குழு இறுதி செய்யும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756800
(Visitor Counter : 245
வடகிழக்குப் பகுதி வளர்ச்சி அமைச்சகம்
இந்திய மியான்மர் தொடர்பாக இந்தியாவின் கிழக்கு நோக்கிய கொள்கை குறித்து வடகிழக்கு பிராந்திய மேம்பாட்டுத் துறை அமைச்சர் டாக்டர் ஜிதேந்திர சிங் பேச்சு
இந்தியாவின் கிழக்கு நோக்கிய செயல்பாட்டு கொள்கை என்பது ஒட்டுமொத்த கிழக்கு ஆசிய பகுதிக்கும் முக்கியமானது என வடகிழக்கு பிராந்திய மேம்பாட்டுத் துறை , பிரதமர் அலுவலகம், பணியாளர், பொதுக் குறைபாடுகள், ஓய்வூதியம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
சர்வதேச பொருளாதார உறவுக்கான இந்திய ஆராய்ச்சி கவுன்சில் ஏற்பாடு செய்திருந்த இந்திய மியான்மர் வர்த்தகம் மற்றும் இணைப்பு மாநாட்டில் உரையாற்றிய டாக்டர் ஜிதேந்திர சிங், இந்தியாவின் கிழக்கு நோக்கிய கொள்கையில் வடகிழக்கு பிராந்தியத்தை தென்கிழக்கு நாடுகளுடன் இணைப்பதில் இந்தியாவின் முக்கிய தூண்களில் ஒன்றாக மியான்மர் திகழ்கிறது என்றார். பல்வேறு வடகிழக்கு மாநிலங்கள் மியான்மருடன் பொதுவான எல்லையை கொண்டிருப்பது குறிப்பிடத்தக்கது என்று அவர் கூறினார்.
அறிவியல் மற்றும் தொழில்நுட்பத்துறை
தேசிய அறிவியல் தொழில்நுட்ப, புத்தாக்க விரைவுக் கொள்கை: திறந்தவெளி அறிவியல் கொள்கை, புதிய கண்டுபிடிப்புகளுக்கும் இளம் ஆராய்ச்சியாளர்களுக்கும் வாய்ப்புகள் தொடர்பாக வெளிநாடு வாழ் இந்திய அறிவியலாளர்கள் வலியுறுத்தல்
ஜனவரி 22ஆம் தேதி நடைபெற்ற தேசிய அறிவியல் தொழில்நுட்ப, புத்தாக்க விரைவுக் கொள்கை  ஆலோசனை கூட்டத்தில் கல்வியாளர்கள், சிந்தனை தலைவர்கள், பங்குதாரர்கள், இந்திய அறிவியல் மன்றத்தின் உறுப்பினர்கள், வளைகுடா நாடுகளில் உள்ள சமூகத் தலைவர்கள் ஆகியோர் திறந்தவெளி அறிவியல் கொள்கை, இந்தியாவில் உதவித்தொகைகள், புதிய கண்டுபிடிப்பாளர்களுக்கும், இளம் ஆராய்ச்சியாளர்களுக்கும் வாய்ப்புகள் ஆகியவை குறித்து கல்ஃப் ஒத்துழைப்பு கவுன்சிலின் சவூதி அரேபியா, கத்தார், குவைத், பஹ்ரைன், ஐக்கிய அரபு அமீரகம், ஓமன் ஆகிய நாடுகளைச் சேர்ந்த இந்தியர்களுடன் கலந்தாலோசிக்க வேண்டும் என்று வெளிநாடு வாழ் இந்திய அறிவியலாளர்கள் தெரிவித்துள்ளனர்.
“கொள்கை வடிவமைப்பில் வெளிநாடு வாழ் இந்தியர்களுடன் கலந்தாலோசிக்கும் முதல் கொள்கை என்ற தனித்துவத்தை இந்தக் கொள்கை பெற்றுள்ளது. அறிவியல் தொழில்நுட்ப இடர்பாடுகளின் வாயிலாக இந்தியாவை தற்சார்பு அடையும் வகையில் வலுப்படுத்துவதும் அதேவேளையில் சர்வதேச ஒத்துழைப்பை ஊக்கப்படுத்துவதும் இதன் நோக்கமாகும்”, என்று எஸ்டிஐபி-2020-இன் தலைவரும், அறிவியல் ஆலோசகருமான டாக்டர் அகிலேஷ் குப்தா கூறினார்.
கடந்த ஏழு ஆண்டுகளில் முன்பு எப்போதும் இல்லாத வகையில் அறிவியல் தொழில்நுட்பத் துறையில் வளர்ச்சி ஏற்பட்டிருப்பதாகவும் இந்த வளர்ச்சியின் அடிப்படையிலும் வளமான எதிர்காலத்திற்கு இந்தியாவை தயார்படுத்தும் வகையிலும் புதிய கொள்கை அமைந்திருப்பதாகவும் அவர் கூறினார்.
அனைவரையும் உள்ளடக்கிய என்ற தாரக மந்திரத்துடன் தயாரிக்கப்பட்டுள்ள இந்தக் கொள்கையில் 40 சதவீத பெண்கள் பங்கேற்றிருப்பதாக அவர் தெரிவித்தார். சுமார் 43000 பேர் பங்கேற்ற 300 கட்ட ஆலோசனைகளின் அடிப்படையில் இந்தக் கொள்கை வடிவமைக்கப்படுவது மிகப்பெரிய, விரிவான, விரைவான முயற்சி ஆகும் என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691478
பிரதமர் அலுவலகம்
புத்தாண்டு தினத்தையொட்டி நாட்டு மக்களுக்குப் பிரதமர் வாழ்த்து
புத்தாண்டு தினத்தையொட்டி நாட்டு மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
“மகிழ்ச்சிகரமான 2022!
இந்த ஆண்டு அனைவரின் வாழ்க்கையிலும் அபரிமிதமான மகிழ்ச்சி மற்றும் நல்ல ஆரோக்கியத்தை ஏற்படுத்தட்டும்.
முன்னேற்றம் மற்றும் வளங்களைப் பெறுவதில் புதிய உச்சத்தை எட்டுவோம், நமது சுதந்திரப் போராட்டத் தியாகிகளின் கனவுகளை நிறைவேற்ற மேலும் கடுமையாக பாடுபடுவோம்” என்று தெரிவித்துள்ளார்.
பிரதமர் அலுவலகம்
ஹனுமன் ஜெயந்தி புனித நாளை முன்னிட்டு நாட்டு மக்களுக்கு பிரதமர் வாழ்த்து
ஹனுமன் ஜெயந்தியை முன்னிட்டு, நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், பகவான் ஹனுமனின் இரக்க குணம் மற்றும் அர்ப்பணிப்பை நினைவுகூரும் தினமே ஹனுமன் ஜெயந்தி என்னும் புனித நாளாகும் என்று கூறியுள்ளார்.
கொரோனா தொற்றுக்கு எதிரான போராட்டத்தில் அவரது ஆசீர்வாதங்களைக் கோரிய பிரதமர், ஹனுமனின் வாழ்க்கையும், கொள்கைகளும் தொடர்ந்து நம் அனைவருக்கும் ஊக்கமளிக்க வேண்டும் என்று தாம் விரும்புவதாகக் கூறினார்.
------
(
பாதுகாப்பு அமைச்சகம்
வெளிநாட்டு கொள்முதலில் நிதி சேவைகளை வழங்குவதற்கு 3 தனியார் வங்கிகளை பாதுகாப்பு அமைச்சகம் அங்கீகரித்துள்ளது
அரசின் செயல்பாடுகளில் தனியாரை அனுமதிக்கும் முடிவின்படி, பாதுகாப்பு அமைச்சகத்தால் மேற்கொள்ளப்படும் வெளிநாட்டு கொள்முதல் நடவடிக்கைகளில், எல்ஓசி மற்றும் நேரடி வங்கி மாற்ற பணிகளை மேற்கொள்ள எச்டிஎப்சி வங்கி, ஐசிஐசிஐ வங்கி மற்றும் ஆக்சிஸ் வங்கி ஆகிய மூன்று தனியார் வங்கிகளை நிதி அமைச்சகத்தின் நிதிச் சேவைகள் துறை ஒதுக்கியுள்ளது. இது தொடர்பான புரிந்துணர்வு ஒப்பந்தங்களில், பாதுகாப்பு அமைச்சகம் சார்பில் ராணுவ கணக்குகளுக்கான முதன்மை கட்டுப்பாட்டு அதிகாரியும், சம்பந்தப்பட்ட மூன்று வங்கிகளின் அதிகாரிகளும் கையெழுத்திட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839797
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 87.66 கோடி தடுப்பூசி டோஸ்கள் செலுத்தப்பட்டுள்ளன.
இந்தியா தினமும் 20,000 க்கும் குறைவான புதிய தொற்று பாதிப்புகள் பதிவாகி உள்ளன; கடந்த 24 மணி நேரத்தில் 18,870 புதிய தொற்று பாதிப்புகள் காணப்படுகின்றன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.84% ஆகும். மார்ச் 2020 பிறகு குறைந்தது
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 2,82,520 ஆகும். 194 நாட்களில் குறைந்தது
மீட்பு விகிதம் தற்போது 97.83%; மார்ச் 2020 முதல் அதிகபட்சம்
கடந்த 24 மணி நேரத்தில் 28,178 பேர் குணமடைந்துள்ளனர். இதுவரை மொத்தம் 3,29,86,180 பேர் குணமடைந்துள்ளனர்.
வாராந்திர தொற்று உறுதி விழுக்காடு  96 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  30 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 56.74 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759128
•••••
((Visitor Counter : 154
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி செலுத்துவதில் சிறந்து விளங்கிய பெண்களை சர்வதேச மகளிர் தினத்தையொட்டி மத்திய சுகாதாரத்துறை அமைச்சர் டாக்டர் மன்சுக் மாண்டவியா கௌரவித்தார்
நாடு முழுவதும் கொவிட்-19 தடுப்பூசி செலுத்துவதில் சிறந்து விளங்கிய மகளிருக்கு சர்வதேச மகளிர் தினத்தையொட்டி கௌரவம் அளிக்கப்பட்டது. புதுதில்லி தேசிய சுகாதாரம் மற்றும் குழந்தைகள் நல நிறுவனத்தில் நடைபெற்ற நிகழ்ச்சியில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இந்தியாவின் மிகப்பெரிய கொவிட்-19 தடுப்பூசி திட்டத்தை வெற்றிகரமாக செயல்படுத்த இடையறாது பணியாற்றிய அவர்களை அங்கீகரிக்கும் வகையில் இந்த நிகழ்ச்சி நடைபெற்றது. தடுப்பூசி பயணத்தில் பெண் செவிலியர்கள் மிக முக்கிய பங்காற்றினார்கள். இந்த ஆண்டு சர்வதேச மகளிர் தினத்தின் கருப்பொருள் “நாளைய நிலைத்தன்மைக்கு இன்றைய பாலின சமத்துவம்” என்பதாகும்
சுகாதாரத்துறையின் முழுமையான வளர்ச்சிக்கு பெண் வீரர்களின் முயற்சியே காரணம் என மத்திய அமைச்சர் பாராட்டினார். பெண்களின் பங்களிப்பு இல்லாமல் சுகாதாரத்துறை வளர்ச்சி முழுமையடையாது என்று கூறிய அவர், ஆஷா, ஏஎன்எம் தொழிலாளர்கள் சுகாதாரத்துறை மேம்பாட்டுக்கு முக்கியத் தூண்கள் என்று தெரிவித்தார். நமது ஆஷா தொழிலாளர்கள் நாட்டுக்கு இடையறாமல் பணியாற்றி வருகின்றனர். கடினமான சூழல் மற்றும் மலைப்பகுதிகளிலும் ஒவ்வொரு வீட்டையும் அணுகி, ஒவ்வொருவரும் தடுப்பூசி செலுத்திக் கொள்வதை அவர்கள் உறுதிப்படுத்தியுள்ளதாக அமைச்சர் பாராட்டினார்.
நாடு முழுவதையும் சேர்ந்த பெண் தடுப்பூசி செலுத்துபவர்களின் அர்ப்பணிப்பை புகழ்ந்துரைத்த டாக்டர் மன்சுக் மாண்டவியா, 2021-ம் ஆண்டு ஜனவரி 16-ம் தேதி பிரதமர் உலகின் மிகப்பெரிய தடுப்பூசி திட்டத்தை தொடங்கி வைத்ததில் இருந்து, அது வேகம் பெற்று கொவிட் பெருந்தொற்றை வெற்றிகரமாக சமாளிக்க உதவியிருப்பதாக தெரிவித்தார்.
மத்திய சுகாதாரத்துறை இணையமைச்சர் டாக்டர் பாரதி பிரவீண் பவாரும், பெண் தடுப்பூசி செலுத்துபவர்களுக்கு பாராட்டு தெரிவித்தார்.
இன்றைய விருது வழங்கும் நிகழ்ச்சியில் 36 மாநிலங்கள் மற்றும் யூனியன் பிரதேசங்களைச் சேர்ந்த 72 பெண்களுக்கு விருதுகள் வழங்கப்பட்டன.
மேலும் விவரங்களுக்கு இதன் ஆங்கில செய்திக் குறிப்பை காணலாம் https://pib.gov.in/PressReleasePage.aspx?PRID=1804013
குறு சிறு மற்றும் நடுத்தர தொழில் துறை அமைச்சகம்
மறுவகைப்படுத்துதலுக்கு முன் இருந்த எம்எஸ்எம்இ நிறுவனங்களின் வகைமைக்கு வழங்கப்பட்ட வரி அல்லாத அனைத்து பயன்களையும் மூன்றாண்டுகளுக்கு நீடிப்பதற்கான அறிவிக்கை வெளியிடப்பட்டுள்ளது
மறுவகைப்படுத்துதலுக்கு முன் இருந்த எம்எஸ்எம்இ நிறுவனங்களின் வகைமைக்கு வழங்கப்பட்ட வரி அல்லாத அனைத்து பயன்களையும் மூன்றாண்டுகளுக்கு நீடிப்பதற்கான அறிவிக்கை 18.10.2022 அன்று வெளியிடப்பட்டது. தொழிற்சாலையில், இயந்திரத்தில் அல்லது சாதனத்தில் அல்லது வருவாயில் அல்லது இரண்டிலும் சேர்த்து செய்யப்பட்ட முதலீட்டில் மாற்றம் இருந்தால் இந்த அறிவிப்பு வெளியிடப்பட்ட தேதியிலிருந்து 3 ஆண்டுகளுக்கு வரி அல்லாத சலுகைகள் அனைத்தும் தொடரும்.
எம்எஸ்எம்இ சம்பந்தப்பட்டவர்களுடன் உரிய பேச்சு நடத்திய பின்னரும், தற்சார்பு இந்தியா திட்ட அடிப்படையிலும் இந்த முடிவு எடுக்கப்பட்டது. பதிவு செய்யப்பட்ட எம்எஸ்எம்இ-க்களுக்கு சலுகைகள் ஓராண்டுக்கு பதிலாக 3 ஆண்டுகளாக நீடிக்க மத்திய அரசின் எம்எஸ்எம்இ அமைச்சகம் அனுமதித்துள்ளது. அரசின் கொள்முதல் கொள்கை, தாமதமான பணப் பட்டுவாடா உள்ளிட்ட அரசின் பல்வேறு திட்டங்களின் பயன்கள் வரி அல்லாத பயன்களில் அடங்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.14 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 72,474 கொவிட் சிகிச்சை பெறுபவர்கள் எண்ணிக்கை 0.17 சதவிதமாக உள்ளது.
குணமடைந்தோர் விகிதம் தற்போது 98.62 சதவீதம்
கடந்த 24 மணி நேரத்தில் 8,518 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,99,363 என அதிகரித்துள்ளது.
கடந்த 24 மணி நேரத்தில் 12,899 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.89 சதவீதம் ஆகும்
வாராந்திர பாதிப்பு விகிதம் 2.50 சதவீதம் ஆகும்
இதுவரை மொத்தம் 85.78 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,46,387 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835194
சுற்றுச்சூழல் மற்றும் வனத்துறை அமைச்சகம்
பிளாஸ்டிக் கழிவுகள் உருவாகுதல்
பிளாஸ்டிக் கழிவுகள் நில மற்றும் நீர்வாழ் சுற்றுச்சூழல் அமைப்புகளில் பாதகமான விளைவுகளை ஏற்படுத்துகின்றன. பிளாஸ்டிக் கழிவு மேலாண்மை விதிகள்- 2016, நாடு முழுவதும் சுற்றுச்சூழலுக்கு உகந்த முறையில் பிளாஸ்டிக் கழிவு மேலாண்மைக்கான சட்டப்பூர்வ கட்டமைப்பை வழங்குகிறது. நிலம், நீர்வாழ் மற்றும் கடல் சுற்றுச்சூழல் அமைப்புகளில் குப்பை கொட்டப்படும் ஒரு முறை பயன்படுத்தும் பிளாஸ்டிக் பொருட்களின் பாதகமான விளைவைக் கருத்தில் கொண்டு, சுற்றுச் சூழல்துறை அமைச்சகம் 2021 ஆகஸ்ட் 12 அன்று பிளாஸ்டிக் கழிவு மேலாண்மை திருத்த விதிகள்-2021 ஐ அறிவித்தது.
இதன்படி ஒரு முறை பயன்படுத்தப்படும் பிளாஸ்டிக் பொருட்கள் 2022 ஜூலை 1 முதல் தடை செய்யப்பட்டது. சுற்றுச்சூழல், வனம் மற்றும் காலநிலை மாற்ற அமைச்சகம் பிளாஸ்டிக் கழிவு மேலாண்மை திருத்த விதிகள், 2022-ன் படி பிளாஸ்டிக் பேக்கேஜிங்கிற்கான உற்பத்தியாளர் பொறுப்பு குறித்த வழிகாட்டுதல்களை 16 பிப்ரவரி 2022 அன்று அறிவித்துள்ளது.
கடந்த சில ஆண்டுகளில் நாட்டில் உருவான பிளாஸ்டிக் கழிவுகள்:
2018-19 - 3,360,043 டன்
2019-20 - 3,469,780 டன்
2020-21 - 4,126,997 டன்
இத்தகவலை மத்திய சுற்றுச்சூழல், வனத்துறை இணையமைச்சர் திரு அஸ்வினி குமார் செளபே மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
ANU/PLM/KPG
(Visitor Counter : 66
பிரதமர் அலுவலகம்
மக்களவை தலைவர் திரு ஓம் பிர்லா, 2 ஆண்டுகள் பணியை நிறைவு செய்வதை முன்னிட்டு பிரதமர் வாழ்த்து
மக்களவை தலைவர் திரு ஓம் பிர்லா, இரண்டு ஆண்டுகள் தமது பணியை நிறைவு செய்துள்ளதை முன்னிட்டு பிரதமர் திரு நரேந்திர மோடி அவருக்கு வாழ்த்து தெரிவித்துள்ளார். இதுதொடர்பாக பிரதமர் வெளியிட்டுள்ள சுட்டுரைச் செய்தியில்,
“கடந்த இரண்டு ஆண்டுகளில் திரு ஓம் பிர்லா அவர்கள் மேற்கொண்ட தொடர் நடவடிக்கைகளால் நாடாளுமன்ற ஜனநாயகம் வளம்பெற்று, செயல்திறன் மேம்படுத்தப்பட்டு, ஏராளமான வரலாற்று சிறப்புமிக்க மற்றும் மக்களுக்கு உகந்த சட்டங்கள் இயற்றப்பட வழிவகை செய்யப்பட்டுள்ளது. அவருக்கு வாழ்த்துகள்!
முதல் முறை நாடாளுமன்ற உறுப்பினர்களாக பொறுப்பேற்றவர்கள், இளம் உறுப்பினர்கள் மற்றும் பெண்களுக்கு மக்களவையில் பேசுவதற்கு வாய்ப்பு வழங்குவதில் திரு ஓம் பிர்லா சிறப்பு முக்கியத்துவம் தருவார் என்பது குறிப்பிடப்பட வேண்டிய விஷயம். நமது ஜனநாயகத்தில் முக்கிய பங்கு வகிக்கும் ஏராளமான குழுக்களையும் அவர் வலுப்படுத்தியுள்ளார்”, என்று குறிப்பிட்டுள்ளார்.
பாதுகாப்பு அமைச்சகம்
வீரதீர விருதுகளை சித்தரிக்கும் மெய்நிகர் அருங்காட்சியகத்தை பாதுகாப்புத்துறை இணையமைச்சர் திரு.அஜய் பட் தொடங்கி வைத்தார்
வீரதீர விருதுகள் இணையதளம்  நடத்தப்படும் மெய்நிகர் அருங்காட்சியகத்தை பாதுகாப்புத்துறை இணையமைச்சர் திரு.அஜய் பட் இன்று  தொடங்கி வைத்தார். இந்த மெய்நிகர் அருங்காட்சியகத்தில், வீரதீர விருதை வென்றவர்களின் மனஉறுதி மற்றும் தியாகத்தை சித்தரிக்கும் கதைகள் புதுமையான முறையில் உபயோகிப்பாளர்களுக்கு உகந்த வடிவில் இடம் பெற்றுள்ளது. 3-டி வடிவிலான அனுபவங்கள், காட்சிக் கூடம் அமைத்தல், போர் நினைவகங்கள் பற்றிய சுற்றுலா, போர் ஒருங்கிணைப்பு அறை, வள மையம், செல்பி பூத் மற்றும் சாதனங்களை விளக்கக் கூடிய அம்சங்களும் இதில் இடம் பெற்றுள்ளன.
75-வது சுதந்திர தின பெருவிழாவின் ஒரு பகுதியாக, இந்த மெய்நிகர் அருங்காட்சியகத்தை பாதுகாப்பு அமைச்சகம், இந்திய பாதுகாப்பு தளவாட உற்பத்தியாளர்கள் அமைப்பு, மத்திய மின்னணு மற்றும் தகவல் தொழில்நுட்ப அமைச்சகம் மற்றும் பாஸ்கராசாரியா தேசிய விண்வெளி பயன்பாடு மற்றும் புவி தகவல் நிறுவனம் ஆகியவை இணைந்து கூட்டாக அமைத்துள்ளன.
இந்த கூட்டு முயற்சிக்குப் பாராட்டுத் தெரிவித்துள்ள பாதுகாப்பு இணையமைச்சர் திரு.அஜய் பட், இந்த மெய்நிகர் அருங்காட்சியகம், நாட்டிற்காக உயிர்த் தியாகம் செய்த வீரதீரமிக்க போராளிகளின் பங்களிப்பை கவுரவிப்பதோடு அவர்களை பற்றிய கதைகளை நாட்டு மக்களுக்கு, குறிப்பாக இளைய தலைமுறையினருக்கு எடுத்துரைப்பதாக இருக்கும் என்றும் அவர் குறிப்பிட்டார். இது மேலும் பல இளைஞர்கள் இந்த மெய்நிகர் அருங்காட்சியகத்தை பார்வையிட்டு பாதுகாப்புப் படைகளில் சேர உந்து சக்தியாக இருக்கும் என்றும் அவர் கூறினார்.
ராணுவ வீரர்கள், இளைஞர்களிடையே தேசப்பற்றை பரப்பும் முன்மாதிரி நபர்களாகவும், வெற்றிப் பாதைக்கு அழைத்துச் செல்பவர்களாக திகழ்கின்றனர் என்றும் திரு.அஜய் பட் தெரிவித்தார். பிரதமரின் தற்சார்பு இந்தியா திட்டத்தை நிறைவேற்றும் விதமாக பாதுகாப்பு மற்றும் ஆராய்ச்சி துறையில் உள்நாட்டு கண்டுபிடிப்புகளை ஊக்குவித்து பாதுகாப்பு தளவாடங்களை உற்பத்தி செய்யும் இந்திய பாதுகாப்பு தளவாட உற்பத்தியாளர்கள் சங்கத்திற்கும் அமைச்சர் பாராட்டுத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1791212
கப்பல் போக்குவரத்து அமைச்சகம்
சென்ற மாதம் தீ விபத்து ஏற்பட்ட எம் வி எஸ் எஸ் எல் கொல்கத்தா என்ற கப்பலில் மீட்பு நடவடிக்கை
சென்ற மாதம் தீ விபத்து ஏற்பட்ட எம் வி எஸ் எஸ் எல் கொல்கத்தா என்ற கப்பலில் மீட்பு நடவடிக்கை கடுமையான இரண்டு முதல் நான்கு மீட்டர் அலைகள் தாக்கும் சூழ்நிலையிலும் தொடர்ந்து நடைபெற்று வருகிறது. சென்ற மாதம் 13-ம் தேதி இந்தக் கப்பலின் சரக்கு பகுதியில் வெடிவிபத்து ஏற்பட்டு தீப்பிடித்தது. இதனையடுத்து, இக்கப்பல் சுற்றுச்சூழல் ரீதியாக முக்கியப் பங்கு வகிகும் சுந்தர்பன்ஸ் வனப்பகுதியிலிருந்து எட்டு கடல் மைல் தூரத்தில் தரை தட்டியுள்ளது. இந்தக் கப்பலின் ஊழியர்கள் 22 பேரும், கடலோரக் காவல் படையினரால் மீட்கப்பட்டுள்ளனர்.
கப்பல் போக்குவரத்து தலைமை இயக்குநர் அலுவலகம், அதன் துணை அலுவலங்கள், மேற்கு வங்காள அரசின் கடல்சார் வர்த்தகத்துறை, இந்திய கடலோரக் காவல்படை, பல்வேறு அரசு அமைப்புகள் தொடரும் இந்த மீட்பு நடவடிக்கைகளை கண்காணித்து வருகின்றன.
இந்த சம்பவத்தின் தொடக்கத்திலிருந்தே அதாவது 15.06.2018-லிருந்தே கப்பல் மீட்பு நிறுவனமான எஸ் எம் ஐ டி இண்டர்நேஷனல், சம்பவ இடத்தில் பணியாற்றி வருகிறது. சர்வதேச டேங்கர் கப்பல் உரிமையாளர்கள், மாசுக்கட்டுப்பாட்டு இணையம் என்ற கடல்சார் கப்பல் மாசுபாடு ஆலோசனை தொடர்பான முன்னணி நிறுவனம், கப்பலிலிருந்து கொட்டிய எண்ணெய்யை மீட்பதற்கான தனியார் நிறுவனமான ஆயில் ஸ்பில் ரெஸ்பான்ஸ் நிறுவனத்தின் குழுவினர், சதுப்பு நில பகுதியில் நிபுணத்துவம் வாய்ந்த சிறப்பு ஒப்பந்த நிறுவனமான லீ ஃப்ளாக் டிபொல்யூசன் நிறுவனத்தின் குழுவினர் இந்தக் கப்பல் தரை தட்டிய இடத்தில் பணியில் ஈடுபட்டுள்ளனர்.
இந்திய விமானப் படையின் விமானம் ஒன்று இந்தக் கப்பல் மீது தண்ணீரைப் பீய்ச்சி அடித்து தீயை அணைக்க உதவியது. ஓ என் ஜி சி நிறுவனம் தனது “கிரேட்ஷிப் அமிர்தா“ என்ற கப்பலை மீட்பு உதவிக்கு அனுப்பி உள்ளது. சிங்கப்பூர் மற்றும் ஐக்கிய அரபு அமீரகத்திலிருந்து குறைந்த ஆழத்தில் செல்லக் கூடிய கப்பல்கள் மீடபுப் பணியில் விரைவில் பங்கேற்க உள்ளன.
எஸ் ஐ எம் டி நீர்மூழ்கி குழு ஒன்று இந்தக் கப்பலின் நீருக்கு அடியில் உள்ள பகுதியில், ஆய்வினை மேற்கொள்ள உள்ளது.
------
(Visitor Counter : 168
ஐஃஎப்எஸ்சி ஆணையம்
ஐஃஎப்எஸ்சிஏ  முறைப்படுத்துதல், 2021-க்கான உத்தேச ஆலோசனைக் குறிப்பு மீது கருத்துக்களை ஐஃஎப்எஸ்சி ஆணையம் வரவேற்றுள்ளது
இந்தியாவில் உள்ள சர்வதேச நிதிச்சேவைகள் மையங்களில் நிதி விஷயங்கள், நிதிச் சேவைகள் மற்றும் நிதி நிறுவனங்களை உருவாக்கவும், முறைப்படுத்தவும் ஒருங்கிணைந்த முறைப்படுத்தும் அமைப்பாக சர்வதேச நிதிச்சேவைகள் மையங்களின் ஆணையம் அமைக்கப்பட்டுள்ளது.
இந்த ஆணையம் இவற்றுக்குத் தகுதி வரையறை, பதிவு நடைமுறை, அனுமதிக்கப்பட்ட செயல்பாடுகள் ஆகியவற்றுக்கு வகை செய்யும் ஐஃஎப்எஸ்சிஏ  முறைப்படுத்துதல், 2021-க்கான உத்தேச ஆலோசனைக் குறிப்பு வெளியிடப்பட்டுள்ளது.
இது ஐஃஎப்எஸ்சிஏ-ன் இணைய தளமான https://ifsca.gov.in/PublicConsultation , inviting comments / -ல் வெளியிடப்பட்டுள்ளது. இதன் மீது பொதுமக்களிடமிருந்து, சம்பந்தப்பட்டவர்களிடமிருந்து கருத்துக்களும், ஆலோசனைகளும் வரவேற்கப்படுவதாக அறிவிக்கப்பட்டுள்ளது. இவற்றை 2021 டிசம்பர் 30 அன்று அல்லது அதற்கு முன்னதாக அனுப்பலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1777151